(Jaqbad fuq il-għadd ta' qabel) Kienet tismagħhom igħidu li 'l fuq mit-triq qtaż-Żebbiegħas, ; 'l fuq miċ-eĊerriljux, f'tarf it-triq Princiġessa Margherita, hemm dinja oħra: imma hi kienet tibża' tittarraf, kienet wisq grixtija l Isfel, fis-Suq, ukoll kienet tibża' mit-tlaleb l-oħra li kienu jsaw- tuha, mill-klieb li kienu jigdmuha, mill-pulizija li kienet tista' tħarrikha; iżda hi kien jilħqilha a kienet teħles mit-tiġrib ħelu- ħelu. It-tiġrib tan-aaħħa l-oħra, ta' hemm tuq, ma' kinetx taf xinhu. Mita kienet tasal hemm, kienet tàti daqqa ta' għajn minn taħt-il-taħt u kienet taħrab b'rasha moħbija ġo idejha: kienet tistħajjilha li xi ħadd q'ed iheddidha, jew jiġri warajha. Kienet titlob il-karità iżda mhux dejjem kienet taqlagħha. Dawk in-nies ħabrieka biex jaqilgħu l-ġurnata ħażin-ħażin, nies tal-ħwienet moħhom biss kif igħaltu lix-xerrejja, reffigħa mgħaw- ġa taħt it-tagħbija tqila ta' fuq darhom, qaddejja maħmuġa u mqattgħa ċraret, ħadd biss ma kien jerfa' ħsiebha, Xi ga/aniom li jkun għadu kemm ħareġ mill-ħabs, kien jeħodha b'ħalliela, għalhekk kien ifittxilha fi bwietha u jgħidilha f'widnejha xi kel- ma mhix xierqa. Xi wħud, libsin tajjeb, iżda fqajrin, kienu jħarsu, lejha u jkemmxu xuftejhom. Oħrajn kienu jistmerru jħarsu hiss lejha, għalhekk kienu jkeċċuha bis-saqajn. Mita kienet tmidd idha għall-karità kienet titlobha b'leħen għoli, bil-kemm mhux bil-jedd: ''sold biex nitrejjaq, ili: ma niekol mill-bieraħ'. L-istonku battal kien iġagħalha titlob hekk: inbagħad kienet tbaxxi leħinha, tibda tħanninha, jaqbżulha d-dmugħ li jxar- bulha ħaddejha. Kienet tkompli tmur u tiġi, tgemgem sakemm leħinha jinħonoq ġo griżmejha niexfa qoxqox: inbagħad kienet titlob il-karità bil-leħħa ta' għajnejha. F'inżul ix-xemx, mita ma kienu jatuha xejn, mita ebda qalb ħanina ma kienet tinsab għaliha, kienet tintelaq għaxja, rasha tibda ddur biha, kienet titkarkar sat-taraġ tal-knisja ta' ''Portanova'' u kienet tibqa' hemm bla ma titħarrek, imkebba bħal sorra ħwejjeġ, mnejn ta-kull- tant kienet toħroġ karba li taqsam il-blat samm. Tarġa tqum biex iddur darb'oħra qalb id-dawl tal-fanali li kienu q'ed jinxegħlu, fost il-ħaddiema li kienu sejrin lejn djarhom, u l-irwejjaħ ta' l-ikel li kienu ħerġin mill-ħwienet im- bexxqa. Bi tbatija irnexxilha tlaqqat ħabbtejn, loqma ħobż, biċċa għadma ta' kustilja, u nitfa kirxa, telqet tiġri biex tikol- hom bħal serduk għama, mweħlulha fi griżmejha u baqgħulha fuq l-istonku. Kienu jiġu xi ġranet li ma kienet tiddobba xejn, għalhekk kienet torqod f'telqa tal-mewt, fl-istonku tagħha ma tkunx daħħlet għajr qxur tal-larinġ imħassar, jew tkun magħdet l-imżiewet vojta tal-piżelli. Is-Sibt kien ikun l-aħjar jum għaliha: nhar ta' sibt, mara żagħżugħa, bil-maktur tal-ħarir ma' dwar għonqha, bid-dublett qasir u mehmuż 'il fuq minn qaddba, bil-papoċċ: takkun għoli, biċ-ċfuf ħodor, bil-moxt tal-fidda mwaħħal fil-quċċata tat-toppu jleqq bil-mantikilja, b'ħaddejha miżbugħin bl-aħmar, kienet tatiha sold. Din iż-żagħżugħa aktarx li kienet toqgħod poġġuta mal- koxxa tal-bieb, b'idejha fil-bwiet tal-fardal, tħares fil-vojt, ta' bixla bhelenija, tgħanni minn taħt il-lsien minn fil-għodu sa fil-għaxija għanja ta' swied il-qalb: 4 Li kien jiġi mqar x'joħodni, U jeħlisni mit-taħbit…… Uff kemm xbajt minn din il-ħajja, Q'ed nintemm bil-ftit-il-ftit l Bosta drabi, ma' tulek ja jum, it-tifla kienet tgħaddi minn biswitha; imma nhar ta' sibt biss l-oħra kienet tatiha s-sold: dan kien għal xi ħames jew sitt xhur. Inbagħad dik il-mara ma dehritx aktar. Xeħtuha, jew inxeħtet ġol-birl Min għela għaliha l-iżjed 7……it-tallaba l (Zttmiem għall-ħarġa li ġejja) Ġuże Micallef Goggi. TINSIEX LI GħANDEK TIXTRI IL-KTIEB ic IL-GŻEJJER TA' MALTA U L-ĠRAJJA TAGħHOM ' Tal-PRor. Temi ŻAMMIT 1/8 minn għand il-librari kollha.